93.4fm – Radio Namakwaland – Die beste in die weste. » Biltong Tert
Oond 180 gr C. Smeer diep tertbak en voer uit met gekoopte broskorsdeeg. Gooi 250 gr gerasperde cheddar kaas oor deeg, dan 150 gr gesnyde biltong. Klits saam: 4 eiers en 250 ml room en 125 ml melk en sout en peper. Gooi bo-oor biltong en bak 1 uur tot vulsel gestol is. Laat 10 min staan voordat jy dit voorsit
24/04/2018, 8:27 am [Foto’s] Agt sterf in New York-terreuraanval | Maroela Media
[Foto’s] Agt sterf in New York-terreuraanval
Owerhede op die toneel waar ŉ bakkie in ŉ fietspaadjie in Manhattan in New York City ingejaag het (31 Oktober 2017). Foto: AP Photo/Bebeto Matthews
Agt mense is dood nadat ŉ bakkie Dinsdagmiddag in ŉ fietspaadjie in Manhattan in die stad New York ingejaag het in ŉ aanval wat as terreur bestempel word.
ŉ 29-jarige man het met ŉ gehuurde bakkie in die fietspaadjie afgery waarna die bakkie teen ŉ skoolbus gebots het. Die verdagte het met twee handwapens uit die bakkie gespring voordat hy deur die polisie geskiet en hospitaal toe geneem is.
CNN berig die verdagte is intussen as Sayfullo Habibullaevic Saipov geïdentifiseer. Hy is van Oezbekistan afkomstig en woon al sedert 2010 in die VSA. Verskeie mediabronne het berig ŉ nota wat in die bakkie gevind is, het gelui die aanval is uitgevoer in die naam van die Islamitiese Staat (Isis).
Bill de Blasio, burgemeester van New York, het gedurende ŉ mediakonferensie gesê die voorlopig beskikbare inligting oor die voorval dui op ŉ terreuraanval. “Ons weet tot dusver van agt onskuldige mense wat hul lewe verloor het en meer as 12 is beseer,” het hy gesê.
Andrew Cuomo, goewerneur van New York, het gesê daar is geen bewyse tans dat die terreuraanval deel van ŉ groter plan is nie. Volgens Cuomo is daar geen voortdurende of bykomende gevaar vir New York City ná die bakkievoorval nie.
Chen Yi, ŉ Uber-bestuurder, het die aanval sien gebeur. “Ek het baie bloed daar gesien. Baie mense het op die grond gelê,” het Yi gesê.
Eugene Duffy, ŉ sjef by ŉ plaaslike restaurant, het gesê: “Talle polisiebeamptes het hier aangekom en hulle het nie geweet wat gebeur nie. Mense het geskree. Vroue het so hard as wat hulle kon, geskree.”
Polisiebeamptes het die strate rondom die westelike rand van Manhattan al langs die Hudson-rivier afgesper en beamptes is vinnig deur die buurt ontplooi terwyl mense voorberei het vir Halloween-feestelikhede, waaronder die groot jaarlikse optog (parade) deur Greenwich Village.
Owerhede op die toneel waar ŉ bakkie in ŉ fietspaadjie in Manhattan in New York City ingejaag het (31 Oktober 2017). Foto: AP Photo
Polisiebeamptes op die toneel naby ŉ voetgangerbrug in Manhattan, New York (31 Oktober 2017). Foto: Martin Speechley/NYPD via AP
Drie sterf toe man losbrand in winkel
Ek wonder of the Amerikaners besef hulle is in oorlog met ISIS?
Soos suid afrika in n oorlog is met die anc regering